**România**

**JUDEȚUL hARGHITA**

**Consiliul Judeţean**

 **Proiect de hotărâre**

**privind reorganizarea serviciilor sociale de tip rezidențial destinate persoanelor adulte cu dizabilități din subordinea**

**Direcției Generale de Asistență Socială și Protecția Copilului Harghita**

**și modificarea Hotărârii Consiliului Județean Harghita nr. 160/2004, privind organizarea și funcționarea Direcției Generale de Asistență Socială și Protecția Copilului Harghita, cu modificările și completările ulterioare**

Consiliul Judeţean Harghita,

Având în vedere Referatul de aprobare nr. 521/12.11.2020 iniţiat de către preşedintele Consiliului Judeţean Harghita, domnul Borboly Csaba, la propunerea Direcţiei Generale de Asistenţă Socială şi Protecţia Copilului Harghita, privind reorganizarea serviciilor sociale de tip rezidențial destinate persoanelor adulte cu dizabilități aflate în subordinea Direcției Generale de Asistență Socială și Protecția Copilului Harghita și modificarea Hotărârii Consiliului Județean Harghita nr. 160/2004, privind organizarea și funcționarea Direcției Generale de Asistență Socială și Protecția Copilului Harghjita, cu modificările și completările ulterioare;

 Raportul de specialitate nr.\_\_\_\_\_\_\_\_\_/2021 al Direcţiei generale administraţie publică locală, Raportul de specialitate nr.\_\_\_\_\_\_\_\_/2021 al Direcției generale management, Raportul de specialitate nr. \_\_\_\_\_\_\_/2021 al Direcţiei generale economice;

Luând în considerare avizul favorabil al Comisiei pentru sănătate, asistenţă şi protecţie socială;

Având în vedere Avizele Autorității Naționale pentru Drepturile Persoanelor cu Dizabilități, Copii și Adopții nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În temeiul prevederilor legale:

* art. 83 și art. 89 din Legea nr. 292/2011 a asistenţei sociale, cu modificările și completările ulterioare;
* art. 51 din Legea nr. 448/2006, republicată, privind protecția și promovarea drepturilor persoanelor cu handicap, cu modificările și completările ulterioare;
* Legea nr. 197/2012 privind asigurarea calităţii în domeniul serviciilor sociale, cu modificările și completările ulterioare;
* art. 31 din Hotărârea Guvernului nr. 268/2007 pentru aprobarea metodologiei de aplicare a prevederilor Legii nr. 448/2006 privind protecția și promovarea drepturilor persoanelor cu handicap;
* Hotărârea Guvernului nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;
* Hotărârea Guvernului nr. 867/2015 pentru aprobarea Nomenclatorului serviciilor sociale, precum și a regulamentelor cadru de organizare și funcționare a serviciilor sociale;
* art. 25˄1 alin (2) din Hotărârea Guvernului nr. 118/2014 privind aprobarea Normelor metodogice de aplicare a prevederilor Legii nr. 197/2012 privind asigurarea calităţii în domeniul serviciilor sociale, cu modificările și completările ulterioare;
* Anexele nr. 1 și nr. 2 la Ordinul nr. 82/2019 al ministrului muncii și justiției sociale privind aprobarea Standardelor specifice minime de calitate obligatorii pentru serviciile sociale destinate persoanelor adulte cu dizabilităţi;
* Decizia nr. 877/2018 a Autorității Naționale pentru Persoanele cu Dizabilități privind aprobarea Metodologiei de reorganizare a centrelor rezidențiale pentru persoanele adulte cu handicap;
* Legea nr. 52/2003, republicată privind transparenţa decizională în administraţia publică;
* Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;

 În temeiul prevederilor art. 173 alin. (1) lit. d), alin. (5) , lit. b) și art. 182 alin. (1) precum și art. 196 alin.(1) lit.a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare

**HOTĂRĂŞTE:**

**Art. I** Se aprobă reorganizarea serviciului social cu cazare Centrul de îngrijire și asistență Frumoasa, în serviciul social cu cazare Centrul de îngrijire și asistență pentru persoane adulte cu dizabilități Frumoasa, cu sediul în comuna Frumoasa, str. Bisericii, nr. 268/B, jud. Harghita, cod serviciu social 8790 CR-D-I, cu o capacitate de 50 locuri.

**Art. II** Se aprobă reorganizarea serviciului social cu cazare Centrul de îngrijire și asistență Gheorgheni, în servicul social cu cazare Centrul de îngrijire și asistență pentru persoane adulte cu dizabilități Gheorgheni, cu sediul în municipiul Gheorgheni, str. Fogarassy Mihaly, nr. 4, jud.Harghita, cod serviciu social 8790 CR-D-I, cu o capacitate de 50 locuri.

**Art. III** Se aprobă reorganizarea serviciului social cu cazare Centrul de recuperare și reabilitare neuropsihiatrică Tulgheș, în serviciul social cu cazare Centrul de abilitare și reabilitare pentru persoane adulte cu dizabilități Tulgheș, cu sediul în comuna Tulgheș, nr. 342, Pav. 31, județul Harghita, cod serviciu social 8790 CR-D-II, cu o capacitate de 50 locuri.

**Art. IV** Se aprobă reorganizarea servicului social cu cazare Locuința protejată pentru persoane adulte cu dizabilități Bodogaia, în serviciul social cu cazare Locuința protejată (maxim) pentru persoane adulte cu dizabilități Bodogaia, cu sediul în comuna Secuieni, sat. Bodogaia, nr. 24, jud. Harghita, cod serviciu social 8790 CR-D-VII, cu o capacitate de 9 locuri.

**Art. V** Se aprobă reorganizarea serviciului social cu cazare Locuința protejată Nicolești, în serviciul social cu cazare Locuința protejată (minim) pentru persoane adulte cu dizabilități Nicolești, cu sediul în comuna Ulieș, sat. Nicolești, nr. 19, jud. Harghita, cod serviciu social 8790 CR-D-VII, cu o capacitate de 4 locuri.

**Art. VII** Se aprobă modificarea Organigramei Direcției Generale de Asistență Socială și Protecția Copilului Harghita, care constituie Anexa nr. 1 la Hotărârea Consiliului Județean Harghita nr. 160/2004, cu modificările și completările ulterioare, prevăzută în Anexa nr. 1 la prezenta Hotărâre.

**Art. VIII** Se aprobă modificarea Anexelor nr. 17, nr. 19, nr. 20, nr. 21 și nr. 22 la Regulamentul de organizare și funcționare al Direcției Generale de Asistență Socială și Protecția Copilului Harghita, reprezentând Regulamentele de organizare și funcționare ale Locuinței protejate Nicolești, al Locuinței protejate pentru persoane adulte cu dizabilități Bodogaia, al Centrului de îngrijire și asistență Frumoasa, al Centrului de îngrijire și asistență Gheorgheni, Centrului de Recuperare şi Reabilitare Neuropsihiatrică Tulgheş cu regulamentele de organizare ale serviciilor sociale reorganizate, respectiv: Anexa nr. 17- Locuința protejată (minim) pentru persoane adulte cu dizabilități Nicolești; Anexa nr. 19- Locuința protejată (maxim) pentru persoane adulte cu dizabilități Bodogaia, Anexa nr. 20- Centrul de îngrijire și asistență pentru persoane adulte cu dizabilități Frumoasa; Anexa nr. 21- Centrul de îngrijire și asistență pentru persoane adulte cu dizabilități Gheorgheni, Anexa nr. 22- Centrul de abiilitare și reabilitare pentru persoane adulte cu dizabilități Tulgheș, reprezentând anexele nr. 2, nr. 3, nr. 4, nr. 5 și nr.6 la prezenta.

**Art. IX** Cu aducerea la îndeplinire a prezentei hotărâri se încredinţează preşedintele Consiliului Judeţean Harghita, prin Direcţia Generală de Asistenţă Socială si Protecţia Copilului Harghita.

 **Art**. **X** Hotărârea se comunică de către Direcţia generală administraţie publică locală -Compartimentul Cancelaria Consiliului Judeţean Harghita: preşedintelui Consiliului Judeţean Harghita, Direcţiei generale management, Direcţiei generale economice, Direcţiei Generale de Asistenţă Socială si Protecţia Copilului Harghita şi Instituţiei Prefectului Judeţului Harghita.

 Miercurea – Ciuc, \_\_\_\_\_\_\_\_\_\_ 2021

 **PREŞEDINTE, CONTRASEMNEAZĂ:**

 **Borboly Csaba SECRETARUL GENERAL AL JUDEȚULUI**

**Avizat**

**SECRETARUL GENERAL AL JUDEŢULUI,**

 Prezentul proiect de hotărâre a fost iniţiat de către preşedintele Consiliului Judeţean Harghita,Borboly Csaba, la propunerea domnului Elekes Zoltan director general al Direcției Generale de Asistență Socială și Protecția Copilului Harghita

 **Preşedinte Director general**

**Borboly Csaba Elekes Zoltán**

**VIZĂ JURIDICĂ**

**Direcţia generală administraţie publică locală**

**Director general**

**Antal Renáta**

**VIZAT**

**Compartimentul Cancelaria Consiliului Județean**

**Szabó Zsolt**

**Coordonator compartiment**

**JUDEŢUL HARGHITA Borboly Csaba**

**CONSILIUL JUDEŢEAN Președinte**

**DIRECŢIA GENERALĂ DE ASISTENŢĂ**

**SOCIALĂ ŞI PROTECŢIA COPILULUI**

**Nr. 521/12.11.2020**

**Referat de aprobare**

**la proiectul de hotărâre privind reorganizarea serviciilor sociale de tip rezidențial destinate persoanelor adulte cu dizabilități din subordinea**

**Direcției Generale de Asistență Socială și Protecția Copilului Harghita**

**și modificarea Hotărârii Consiliului Județean Harghita nr. 160/2004, privind organizarea și funcționarea Direcției Generale de Asistență Socială și Protecția Copilului Harghita, cu modificările și completările ulterioare**

 Direcţia generală de asistenţă socială şi protecţia copilului Harghita, este instituţia publică cu personalitate juridică înfiinţată în subordinea Consiliului Județean Harghita cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială, cu rol în administrarea şi acordarea beneficiilor de asistenţă socială şi a serviciilor sociale. Direcţia generală, ca furnizor de servicii sociale organizează, acordă servicii sociale în baza acreditării şi a licenţierii, în condiţiile prevăzute de legislaţia în vigoare.

Potrivit prevederilor art. 51 din Legea nr. 448/2006 privind protecția și promovarea drepturilor persoanelor cu handicap republicată, cu modificările și completările ulterioare:

 *" (1) Persoana cu handicap poate beneficia de servicii sociale acordate în centre de zi şi centre rezidenţiale de diferite tipuri, publice, public-private sau private.*

 *(2) Centrele de zi şi centrele rezidenţiale reprezintă servicii sociale acordate persoanelor adulte cu handicap, cu personal calificat şi infrastructură adecvată; centrele rezidenţiale sunt servicii sociale în care persoana cu handicap este găzduită cel puţin 24 de ore.*

 *(3) În sensul prezentei legi, tipurile de centre rezidenţiale pentru persoane adulte cu handicap sunt:*

 *a) locuinţe protejate;*

 *b) centre pentru viaţă independentă;*

 *c) centre de abilitare şi reabilitare;*

 *d) centre de îngrijire şi asistenţă;*

 *e) centre respiro/centre de criză.*

 *(4) Capacitatea centrelor rezidenţiale pentru persoane adulte cu handicap nu poate fi mai mare de 50 de locuri.*

 *(6) Centrele de zi şi centrele rezidenţiale publice pentru persoane adulte cu handicap se înfiinţează ca structuri cu sau fără personalitate juridică, cu avizul Autorităţii Naţionale pentru Persoanele cu Dizabilităţi, astfel:*

 *a) în subordinea consiliilor judeţene, respectiv locale ale sectoarelor municipiului Bucureşti, în structura direcţiilor generale de asistenţă socială şi protecţia copilului;"*

În ceea ce privește implementarea Metodologiei de reorganizare a centrelor rezidențiale pentru persoane adulte cu handicap, aprobată prin Decizia Președintelui Autorității Naționale pentru Persoanele cu Dizabilități nr. 877/30.10.2018, reies următoarele aspecte:

**Obiectivul general** al procesului de reorganizare este de a asigura persoanelor adulte cu dizabilităţi serviciile specifice de care au nevoie, identificate în baza evaluării individuale, ţinând cont de opinia lor şi de prevederile standardelor minime specifice de calitate.

**Obiectivele specifice sunt:**

 a) evaluarea nevoilor specifice ale persoanelor adulte cu handicap, pe baza unui instrument unic de evaluare la nivel naţional;

 b) analiza şi prelucrarea datelor obţinute prin evaluare în vederea stabilirii profilului centrului;

 c) realizarea demersurilor pentru asigurarea funcţionării serviciului social reorganizat.

 **Rezultatele aşteptate cuprind:**

 a) realizarea unei "hărţi" privind nevoile specifice ale beneficiarilor din centrele rezidenţiale;

 b) asigurarea nevoilor specifice prin servicii specifice din instituţiile de asistenţă socială de tip rezidenţial;

 c) îmbunătăţirea instrumentului unic de evaluare;

 d) îmbunătăţirea colaborării la nivel local şi judeţean.

 **Prelucrarea datelor**

 Prelucrarea datelor obţinute în urma evaluării se face de membrii echipei/echipelor de evaluare, împreună cu personal desemnat de către DGASPC sau de furnizorii de servicii sociale privaţi, în condiţii de confidenţialitate.

 În urma prelucrării datelor, echipa de lucru realizează un raport sintetic, finalizat cu propunerea de reorganizare a centrului rezidenţial sub una dintre denumirile: locuinţă protejată (minim) pentru persoane adulte cu dizabilităţi (LmP), locuinţă protejată (maxim) pentru persoane adulte cu dizabilităţi (LMP), centru pentru viaţă independentă pentru persoane adulte cu dizabilităţi (CPVI), centru de abilitare şi reabilitare pentru persoane adulte cu dizabilităţi (CAbR), centru de îngrijire şi asistenţă pentru persoane adulte cu dizabilităţi (CIA), centru respiro pentru persoane adulte cu dizabilităţi (CRes), Centru de criză pentru persoane adulte cu dizabilităţi (CCdz).

 În situaţia în care centrul rezidenţial are şi un alt nume (de exemplu, "Sf. Andrei"), acesta se adaugă după denumirea stabilită.

 Raportul este înaintat conducerii DGASPC care administrează centrul rezidenţial respectiv.

**Înfiinţarea centrului rezidenţial**

 Propunerea de profil a centrului rezidenţial, evidenţiată prin propunerea de denumire a acestuia, are la bază analiza datelor obţinute prin evaluare care relevă faptul că aproximativ 60% dintre beneficiari au nevoie de activităţi şi servicii specifice dintre cele prevăzute în standardele specifice minime obligatorii de calitate, aprobate prin ordin al ministrului muncii şi justiţiei sociale.

 **(1) În situaţia în care centrul rezidenţial public se înfiinţează în subordinea consiliilor judeţene, respectiv locale ale sectoarelor municipiului Bucureşti, în structura DGASPC, conducerea DGASPC întocmeşte nota de fundamentare care are la bază datele obţinute din evaluare, pe care o înaintează consiliului judeţean, respectiv local al sectorului municipiului Bucureşti, pentru emiterea proiectului de hotărâre privind înfiinţarea centrului rezidenţial.**

 (2) Proiectul de hotărâre privind înfiinţarea centrului rezidenţial conţine în mod obligatoriu denumirea centrului în conformitate cu prevederile art. 23 şi capacitatea acestuia, precum şi avizul de legalitate al secretarului judeţului/sectorului municipiului Bucureşti.

Potrivit art. 28 din metodologie: " Nota de fundamentare prevăzută la art. 25 alin. (1), art. 26 alin. (1) şi art. 27 alin. (1) conţine cel puţin următoarele:

 a) descrierea proximităţii din punctul de vedere al mijloacelor de transport, modalitatea prin care se realizează accesul la serviciile din comunitate (medicale, educaţionale, poştă, biserică etc.);

 b) activităţile ce urmează a fi desfăşurate în centrul rezidenţial reorganizat în corelare cu cerinţele standardelor specifice minime obligatorii de calitate;

 c) structura personalului care va asigura activităţile şi serviciile;

 d) rezultatele obţinute din prelucrarea datelor cuprinse în fişele de evaluare pe baza cărora s-a stabilit profilul centrului rezidenţial.

Conform prevederilor dispozițiilor art. 31 din Hotărârea de Guvern nr. 268 din 14 martie 2007 pentru aprobarea Normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap:

 *" (1) Potrivit prevederilor art. 51 alin. (5) şi (6) din lege, în vederea obţinerii avizului Autorităţii Naţionale pentru Persoanele cu Handicap, solicitantul va depune următoarele documente:*

 *a) cererea de solicitare a avizului;*

 *b) proiectul de hotărâre a consiliului judeţean, respectiv local al sectorului municipiului Bucureşti sau hotărârea organului de conducere a asociaţiei sau fundaţiei, după caz;*

 *c) nota de fundamentare;*

 *d) proiectul de organigramă.*

 (2) Autoritatea Naţională pentru Persoanele cu Handicap va comunica avizul în termen de 30 de zile de la data înregistrării dosarului complet."

Raportat la aspectele menționate anterior, Direcția Generală de Asistență Socială și Protecția Copilului Harghita a procedat la implementarea Metodologiei de reorganizare a centrelor rezidențiale pentru persoanele adulte cu handicap, aplicând în cadrul serviciilor sociale de tip rezidențial aflate în subordinea DGASPC Harghita Fișa de evaluare a beneficiarului care constituie anexa nr. 1 la metodologie.

Având la bază aceste Fișe de evaluare a beneficiarilor, în cazul fiecărui serviciu social de tip rezidențial s-a elaborat Raportul sintetic și Fișa centrului rezidențial, iar în urma analizării acestora a reieșit tipul de centru rezidențial.

Astfel:

* în cazul Centrului de îngrijire și asistenta Frumoasa și al Centrului de îngrijire și asistenta Gheorgheni s-a constatat faptul că în continuare trebuie menținut tipul de centru rezidențial, respectiv: centru de îngrijire și asistență;
* în cazul Centrului de recuperare și reabilitarea neuropsihiatrică Tulgheș a rezultat faptul că acesta trebuie să fie reorganizat în centru de abilitare și reabilitare;
* în cazul Locuinței protejate Nicolești și al Locuinței protejate Vlăhița, a rezultat că acestea pot să funcționeze în continuare ca și locuință minim protejată;
* în cazul Locuinței protejate pentru persoane adulte cu dizabilități Bodogaia, aceasta poate să funcționeze în continuare ca locuință maxim protejată.

Deoarece în urma evaluărilor efectuate conform prevederilor Dispoziției ANPD nr. 877/2018 s-a constatat faptul că în cazul CIA Frumoasa, CIA Gheorgheni și al celor trei locuinte protejate, nu este nevoie să fie modificat tipul de serviciu social, s-a considerat că nu este nevoie de obținerea unui nou Aviz de înființare din partea ANDPDCA, însă urmare a cererii noaste de licențiere a Centrului de îngrijire și asistenta Frumoasa, ANDPDCA prin adresa nr. 24693/ANDPDCA/AC/21.10.2020 ne-a comunicat faptul că este necesară prezentarea Avizului ANDPDCA de reorganizare a serviciului social rezidențial în conformitate cu prevederile art. 26 alin. 910 din Decizia nr. 877/2018 a președintelui ANPD pentru aprobarea Metodologiei de reorganizare a centrelor rezidențiale pentru persoane adulte cu dizabilități publicată în Monitorul Oficial nr. 1013/29.11.2018.

Având în vedere prevederile Dispoziției ANPD nr. 877/2018 și luând în considerare Notele de fundamentare nr. 515/12.11.2020; nr. 516/12.11.2020; nr. 517/12.11.2020; nr. 518/12.11.2020; nr. 519/12.11.2020; nr. 520/12.11.2020, se impune reorganizarea serviciilor sociale de tip rezidențial destinate persoanelor adulte cu dizabilități din subordinea DGASPC Harghita după cum urmează:

* **Centrul de îngrijire și asistenta Frumoasa, va fi reorganizat în Centrul de îngrijire și asistenta pentru persoane adulte cu dizabilități Frumoasa;**
* **Centrul de îngrijire și asistenta Gheorgheni, va fi reorganizat în Centrul de îngrijire și asistenta pentru persoane adulte cu dizabilități Gheorgheni;**
* **Centrul de recuperare și reabilitare neuropsihiatrică Tulgheș, va fi reorganizat în Centrul de abilitare și reabilitare Tulgheș;**
* **Locuința protejată Nicolești, va fi reorganizată în Locuința protejată ( minim ) Nicolești;**
* **Locuința protejată pentru persoane adulte cu dizabilități Bodogaia, va fi reorganizată în Locuința protejată (maxim) pentru persoane adulte cu dizabilități Bodogaia;**

**Urmare a reorganizării serviciilor sociale de tip rezidențial pentru persoane adulte cu dizabilități, se impune** modificarea Anexelor nr. 17, nr. 19, nr. 20, nr. 21 și nr. 22 la Regulamentul de organizare și funcționare al Direcției Generale de Asistență Socială și Protecția Copilului Harghita, reprezentând Regulamentele de organizare și funcționare al Locuinței protejate Nicolești, al Locuinței protejate pentru persoane adulte cu dizabilități Bodogaia, al Centrului de îngrijire și asistență Frumoasa, al Centrului de îngrijire și asistență Gheorgheni, Centrului de Recuperare şi Reabilitare Neuropsihiatrică Tulgheş cu regulamentele de organizare ale serviciilor sociale reorganizate, respectiv: Anexa nr. 17- Locuința protejată (minim) pentru persoane adulte cu dizabilități Nicolești; Anexa nr. 19- Locuința protejată (maxim) pentru persoane adulte cu dizabilități Bodogaia, Anexa nr. 20- Centrul de îngrijire și asistență pentru persoane adulte cu dizabilități Frumoasa; Anexa nr. 21- Centrul de îngrijire și asistență pentru persoane adulte cu dizabilități Gheorgheni, Anexa nr. 22- Centrul de abiilitare și reabilitare pentru persoane adulte cu dizabilități Tulgheș.

Precizăm faptul că în urma reorganizării serviciilor sociale de tip rezidențial destinate persoanelor adulte cu dizabilități aflate în subordinea DGASPC Haghita, nu se va modifica numărul de posturi aprobate prin Hotărârea Consiliului Județean Harghita nr. 290/2020. De asemenea capacitatea acestor servicii sociale rămâne neschimbată, cod serviciu social rămâne neshimbat, iar standardele specifice minime de calitate obligatorii aplicabile acestora sunt cele prevăzute în Anexele nr. 1 și nr. 2 la Ordinul ministrului muncii și justiției sociale nr. 82/2019 pentru aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilități.

În vederea transmiterii la ANDPDCA a solicitării de reorganizare a serviciilor sociale de tip rezidențial destinate persoanelor adulte cu dizabilități menționate mai sus, este nevoie să transmitem și proiectul de organigramă care va cuprinde noile denumiri ale serviciilor sociale de tip rezidențial destinate persoanelor adulte cu dizabilități

Pe baza celor de mai sus propunem spre aprobare prezentul proiect de Hotărâre.

**Miercurea – Ciuc,**

 **12.11.2020**

 **Elekes Zoltán Orian Adriana-Elena**

 **Director general director gen. adj.**